
[bookmark: _Toc190936921]Uvod	
[bookmark: _Toc190936922]Pozadina projekta
Opština Pljevlja je podnijela prijavu na Javni konkurs Eko-fonda za dodjelu bespovratnih sredstava (subvencija) za finansiranje izrade projektne dokumentacije u cilju nastavka započetih aktivnosti na realizaciji projekta “Izgradnja kanalizacione mreže u opštini Pljevlja II faza”.
Eko-fond je dodijelio Opštini Pljevlja sredstva u iznosu od 50.000,00 eura za finansiranje projektne dokumentacije - izradu Glavnog projekta II faze kanalizacione mreže u opštini Pljevlja - Faza B.
Izrada projektne dokumentacije za koju su dobijena sredstva od Eko-fonda predstavlja nastavak započetog projekta “Izgradnja II faze kanalizacione mreže u opštini Pljevlja” a čija je realizacija predviđena kroz dvije faze. Glavni projekat za fazu A je u završnoj fazi izrade u okviru tekuće tehničke podrške IPF 10, koja je obezbijeđena grant sredstvima Zapadnobalkanskog investicionog okvira.
[bookmark: _Toc190936923]Ciljevi projekta
Da bi se obezbijedio optimalan rad i funkcionisanje kanalizacionog sistema i izgrađenog postrojenja za prečišćavanje otpadnih voda, poboljšao kvalitet voda rijeka Ćehotine i Breznice i nizvodnih vodotoka, kao i da bi se ispunili svi zahtjevi iz Direktive o prečišćavanju komunalnih otpadnih voda 91/271/ EEC, pristupilo se realizaciji projekta za poboljšanje kanalizacinog sistema u opštini Pljevlja. Definisano je da projekat bude realizovan kroz dvije faze. 
I faza kanalizacione mreže je obuhvatila izgradnju glavnog gradskog kolektora u dužini od 5,2 km i glavni kolektor atmosferske kanalizacije u dužini od 0,7 km. Nakon realizacije ovih projekata, Opština Pljevlja je u potpunosti realizovala i kratkoročne mjere na unaprjeđenju kanalizacione infrastrukture, a koje su podrazumijevale sanaciju kritičnih tačaka, povezivanje sekundarnih kolektora na glavni kolektor i druge mjere. 
II faza kanalizacione mreže podrazumijeva izradu kompletne kanalizacione mreže u gradskom području ukupne dužine 62 km. Priprema projekta je podržana od strane tehničke podrške IPF10, koja je obezbijeđena kroz Zapadnobalkanski investicioni okvir (WBIF). Studijom Izvodljivosti, predviđeno je da se projekat realizuje u dvije faze, od kojih prva A faza obuhvata prioritetnu mrežu dužine 42 km, a druga B faza koja obuhvata preostalu kanalizacionu mrežu u gradskom području u dužini 20,25 km. 
[bookmark: _Toc190936924]Predmet Projektnog zadatka
Predmet ovog Projektnog zadatka je izrada Glavnog projekta za fazu B projekta u okviru projekta ˝Izgradnje II faze kanalizacione mreže u opštini Pljevlja”.
Studijom izvodljivosti predviđeno je da se projekat realizuje u dvije faze, od kojih za A fazu obuhvata prioritetnu mrežu dužine 42 km, a druga faza B obuhvata preostalu kanalizacionu mrežu u gradskom području u dužini 20,25 km. 

Glavne komponente predviđenih radova za predmet ovog projekta su:
· Izgradnja nove kanalizacije za pokrivanje dodatnih, prioritetnih urbanih zona. Ukupna dužina mreže je 7,852 m' i sastoji se od cijevi prečnika DN 200 mm do DN 500 mm.
· Izgradnja novog sistema oborinskih voda za centar grada i najveći dio opštine. Ukupna dužina mreže je 7,818 m' i sastoji se od cijevi prečnika DN 200 mm do DN 500 mm.
· Rekonstrukcija i odvajanje postojećeg kombinovanog kanalizacionog sistema. Ukupna dužina mreže je 4,581 m' i sastoji se od cijevi prečnika DN 200 mm do DN 500 mm.
[bookmark: _Toc190936925]Projektant
Projekat će uraditi ovlašćena kompanija koja u svom timu ima ovlašćene inženjere za projektovanje sa potrebnim licencama za izradu tehničke dokumentacije, a sve u skladu sa nacionalnom regulativom Crne Gore.
[bookmark: _Toc190936926]Ciljevi, svrha, zakonodavni okvir i bazna dokumentacija
[bookmark: _Toc190936927]Ciljevi i svrha izrade Glavnog projekta
Cilj projekta je izrada Glavnog projekta za preostali dio kanalizacione mreže kako bi se izradila projektna dokumentacija za kompletno gradsko područje opštine Pljevlja za izgradnju kanalizacione/atmosferske mreže. Svrha izrade ovog projekta je obezbjeđivanje neophodne tehničke dokumentacije radi stvaranja preduslova za nominaciju realizacije projekta, kako kroz nacionalnu podršku tako i kroz podršku međunarodnih finansijskih institucija.
Realizacija ovog projekta će značajno doprinijeti:
· poboljšanju radnih parametara izgrađenog postrojenja za prečišćavanja otpadnih voda;
· poboljšanju kvaliteta rijeka Ćehotina, Breznica i Vezišnica minimiziranjem ispuštanja zagađivača, čime se čuvaju vodeni ekosistemi i promoviše javno zdravlje i zaštita životne sredine.
[bookmark: _Ref135916416][bookmark: _Toc190936928]Zakonodavni okvir 
Pored odrednice iz člana 1 Ustava Crne Gore, kojom se utvrđuje da je Crna Gora ekološka država, za ovu oblast su relevantni sljedeći propisi:
· Zakon o životnoj sredini (˝Sl. list CG˝ br. 52/16,73/19, 73/19, 84/24).
· Zakon o zaštiti prirode (˝Sl. list CG˝ br. 54/16,18/19 i 84/24).
· Zakon o procjeni uticaja na životnu sredinu (˝Sl. list CG˝, br. 75/18, 84/24).
· Zakon o strateškoj procjeni uticaja na životnu sredinu (˝Sl. list RCG˝ br. 80/05, ˝Sl. list CG˝, br. 73/10, 40/11, 59/11, 52/16 i 84/24).
· Zakon o upravljanju otpadom (˝Sl. list CG˝, br. 34/24 i 092/24 ).
· Zakon o vodama (˝Sl. list RCG˝, br. 27/07, ˝Sl. list CG˝, br. 73/10, 32/11, 47/11, 48/15, 52/16, 55/16, 02/17, 80/17 i 84/18 i 84/24).
· Zakon o lokalnoj samoupravi (˝Sl. list CG˝, br. 02/18 i 34/19,38/20,50/22,84/22).
· Zakon o komunalnim djelatnostima (˝Sl. list CG˝, br. 55/16, 74/16 i 02/18,66/19,140/22 i 84/24).
· Zakon o izgradnji objekata ("Službeni list Crne Gore", br. 019/25).
· Pravilnik o načinu izrade i sadržini tehničke dokumentacije za građenje objekta (Sl.list CG br. 44/18 i 43/19)
· Zakon o upravljanju komunalnim otpadnim vodama („Sl. list CG“, br. 02/17 i 84/24).
· Pravilnik o kvalitetu i sanitarno-tehničkim uslovima za ispuštanje otpadnih voda, načinu i postupku ispitivanja kvaliteta otpadnih voda i sadržaju izvještaja o utvrđenom kvalitetu otpadnih voda (“Sl. list CG”, br. 56/19).
· Pravilnik o geografskim granicama, broju i kapacitetu aglomeracija (˝Sl. list CG˝, br. 78/17).
· Pravilnik o načinu i uslovima mjerenja količina otpadnih voda koje se ispuštaju u prijemnik (“Sl. list CG”, br. 24/10).
· Pravilnik o određivanju i održavanju zona i pojaseva sanitarne zaštite izvorišta i ograničenjima u tim zonama (“Sl. list CG”, br. 66/09 i 84/24).
kao i ostala nacionalna regulativa relevantna za ovu oblast. Pored nabrojanih zakona, Opština Pljevlja je izdala:
· Odluku o određivanju lokacija sa elementima urbanističko-tehničkih uslova za izradu tehničke dokumentacije Glavnog projekta za izgradnju i rekonstrukciju fekalne i atmosferske kanalizacione mreže u Pljevljima u skladu sa smjernicama iz PUP-a „Pljevlja“ - urbanističko plansko rješenje („Sl. list CG - opštinski propisi“, br. 11/11),
a DOO “Vodovod” Pljevlja je izdao:
· Hidrotehničke uslove (HU);
Ovi uslovi će biti osnov za izradu Glavnog projekta.
[bookmark: _Ref135916558][bookmark: _Toc190936929]Postojeća projektna dokumentacija
Studija izvodljivosti “Program razvoja usluga snabdijevanja vodom i tretmana otpadnih voda u Pljevljima”, koja je izrađena od strane konsultanta “JACOBS”, jun 2007. godine je tretirala izgradnju kanalizacione mreže u opštini Pljevlja. 
Takođe, Studija izvodljivosti za projekat “Izgradnja II faze kanalizacione mreže u Opštini Pljevlja i Cost-benefit analize” je urađena i odobrena u oktobru 2023. godine. Takođe, izrađeno je i Idejno rješenje, kojim je predviđeno da se projekat realizuje kroz dvije faze, od kojih faza A obuhvata prioritetnu mrežu u dužini 42 km, a druga B faza preostalu kanalizacionu mrežu u dužini 20,25 km.
U Idejnom rješenju dat je opis trenutnog stanja fekalne i atmosferske kanalizacione mreže u gradskom jezgru i definisane su kritične tačke na postojećoj infrastrukturi. Takođe, u Idejnom rješenju dat je obim planiranih aktivnosti u okviru realizacije ovog projekta kao i dužine kanalizacione mreže, kako fekalne tako i atmosferske, koje će biti obuhvaćene projektnom dokumentacijom. 
Konsultant je, u saradnji sa predstavnicima Opštine Pljevlja i DOO “Vodovod” Pljevlja, Idejnim rješenjem obuhvatio prioritetne dionice za proširenje kanalizacione i atmosferske kanalizacije kao i za njihovo razdvajanje koje će biti detaljno razrađene kroz Glavni projekat „Izgradnja II faze kanalizacione mreže u opštini Pljevlja - faza A”.
[bookmark: _Toc190936930]Kanalizacioni sistem opštine Pljevlja
Opština Pljevlja broji oko 24.542 stanovnika i zauzima površinu od 1346 km2.  Kanalizacioni sistem u opštini Pljevlja je projektovan kao separacioni, ipak zbog neizgrađenosti atmosferske kanalizacije on tako ne funkcioniše. Recipijenti za evakuaciju kišnih i dijela otpadnih voda su rijeke Ćehotina, Breznica i Vezišnica.
Trenutna kanalizaciona mreža u opštini Pljevlja ima ukupnu dužinu od cca 56km, opslužujući 84% gradskog stanovništva, ili 6.967 domaćih priključaka na kanalizacionu mrežu. Od ove ukupne dužine, samo 10% se sastoji od odvojenih kanalizacija i atmosferskih kanalizacija. Komunalne otpadne vode se preko glavnog kolektora usmjeravaju do novog PPOV, koje ima projektovani kapacitet od 28.000 stanovnika. Postrojenje je trenutno u funkciji ali ograničeno, zbog nekvalitetnog influenta.
Kvalitet i količina ulaznog influenta u PPOV nije zadovoljavajućih parametara zbog miješanja fekalne i atmosferske kanalizacije, što je omelo razvoj biološkog procesa u SBR sistemu, koji je u primjeni na postrojenju.
Opština Pljevlja je kroz kratkoročne mjere osigurala minimalno funkcionisanje postrojenja, izgradnju aproksimativno 3,4 km fekalne i atmosferske kanalizacione mreže, izgradnju šest prelivnih šahti na postojećim kolektorima sa najvećim protočnim kapacitetom, odvajanje fekalne i atmosferske kanalizacione mreže na jednom dijelu sistema, detaljnu kontrolu postojećeg otvorenog kanala i priključivanje 17 domaćinstava na fekalnu kanalizacionu mrežu. Aktivnosti su realizovane u periodu 2020-2021. godina. 
Kako bi se obezbijedio optimalan rad i funkcionisanje kanalizacionog sistema i PPOV, projektom izgradnje II faze kanalizacione mreže preduzeće se dugoročne mjere, a koje uključuju radove na popravci i proširenju kanalizacionog sistema za potpuni rad PPOV i to:
· Izgradnju sistema zaštite od bujičnih voda
· Nadogradnju atmosferske kanalizacije
· Nadogradnju fekalne kanalizacione mreže
· Odvajanje atmosferske kanalizacione mreže od fekalne kanalizacione mreže
[bookmark: _Toc190936931]Obim posla i aktivnosti
Obim poslova na izradi Glavnog projekta obuhvata aktivnosti koje treba da budu sprovedene prema relevantnoj pravnoj regulativi i strateškim dokumentima i da uključuju sledeće zadatke obrađivača:
Zadatak 1: Mobilizacija tima i uvodni izvještaj
· Upoznavanje Projektanta sa Idejnim rješenjem. Tokom izrade Glavnog projekta, Projektant i Revident će raditi paralelno, tako da će se izbjeći nepotrebno produženje vremena izrade Glavnog projekta, zbog revizije.
· Obrađivač je u obavezi da izvrši sva geodetska snimanja i sprovede sva potrebna geotehnička istraživanja. Obim radova na podlogama će prethodno biti usaglašen sa DOO Vodovod Pljevlja i Opštinom Pljevlja. Podloge će biti urađene prije početka izrade Glavnog projekta.
· Pripremiti Uvodni izvještaj koji treba da utvrdi detaljan plan rada, dinamički plan i sadržaj projekta. 
Zadatak 2: Geodetske podloge
Za potrebe izrade Geološkog elaborata i Glavnog projekta, predviđena je izrada detaljnih geodetskih podloga u prikladnoj razmjeri (1:250 / 1:500 / 1:1000), koje trebaju da pokriju čitavu oblast projektovanja, odnosno planirane trase kanalizacije, postojeće instalacione vodove dostupne snimanju i potrebne detalje na terenu.
Geodetske podloge će se koristi za izradu digitalnog modela terena koji će adekvatno predstaviti postojeće stanje na terenu, koje mora biti u potpunoj saglasnosti sa zahtjevima važećeg crnogorskog zakonodavstva i tehničkih propisa (zakoni i podzakonski akti).
Geodetske podloge treba kreirati na osnovu podataka dobijenih konvencionalnim snimanjem, upotrebom modernih instrumenata i pomoćnih sredstava za tačnost mapiranja terena u predviđenoj razmjeri.
Evidencije podloga moraju biti urađene u državnom koordinatnom sistemu, na koje će se nanijeti ažuran digitalni katastarski plan kompletne lokacije, koja će biti obuhvaćena Glavnim projektom.
Snimanje treba izvršiti unutar operativnog poligona, koji treba stabilizovati u skladu sa važećim propisima i pravilnicima za geodetsku oblast. Sve tačke operativnog poligona je potrebno stabilizovati trajno na terenu, nanijeti i označiti na digitalnim podlogama i na njima upisati koordinate, kote i uglove. Spisak poligonih tačaka sa brojevima, opisom sigurnosti, nagibima, koordinatama i kotama, treba priložiti sa podlogom na propisanom Obrascu broj 27, a nivelisanje / izravnanje operativnog poligona priložiti na Trigonometrijskom obrascu broj 19.
Podloge opisati pomoću topografskih znakova koji se koriste u Crnoj Gori, a korišćenjem topografskog ključa pratiće se legenda na svakom listu geodetske podloge. Reljef terena sa svim detaljima na predmetnim površinama, sa konturnim linijama iste udaljenosti (izohipsama) treba da bude prikazan na podlogama, prema važećem Pravilniku.
Podloge će se izraditi u digitalnom obliku u DWG formatu za sve predviđene razmjere, sa opisom crteža u skladu sa važećim pravilnicima. Tehnička i druga dokumentacija pripremljena u elektronskoj formi, mora biti identična dokumentima izrađenim u štampanom obliku i zaštićena elektronskim potpisom u skladu sa Zakonom.


Zadatak 3: Geomehaničke podloge
Predmet ovog zadatka su geološka istraživanja koja će obezbijediti podlogu za izradu Glavnog projekta, kojim će se definisati geotehnički uslovi izgradnje II faze kanalizacione mreže u opštini Pljevlja - Faze B.
Ovim Projektnim zadatkom utvrđuju se uslovi, način i sadržaj za izradu:
· Projekta detaljnih geotehničkih istraživanja terena duž buduće trase kanalizacione mreže i pripadajućih objekata, za nivo Glavnog projekta;
· Elaborata o detaljnim geotehničkim istraživanjima terena duž buduće trase kanalizacione mreže i pripadajućih objekata, za nivo Glavnog projekta.
Istraživanja imaju za cilj da obezbijede sve relevantne podatke za utvrđivanje geotehničkih uslova izgradnje, odnosno rekonstrukcije i dogradnje kanalizacione mreže, što podrazumijeva definisanje:
· Uslova iskopa duž trase projektovanog cjevovoda;
· Uslova iskopa na mjestima budućih objekata;
· Litogenetskog sastava tla;
· Inženjersko-geoloških karakteristika terena;
· Hidro-geoloških karakteristika terena;
· Filtracionih karakteristike kvartarnih glaciofluvijalnih sedimenata;
· Dubine do nivoa podzemnih voda;
· Stabilnosti iskopa rova, kao i mjera za njihovo obezbjeđenje;
· Uslova fundiranja, odnosno polaganja cjevovoda duž projektovane trase;
· Dozvoljenih opterećenja i deformabilnosti podloge u području trase;
· Seizmičnosti terena;
· Uslova za zamjenu materijala (ukoliko je potrebno).
Geotehnička istraživanja duž trase projektovanog cjevovoda (II faza kanalizacione mreže - Faza B), kao podloge za izradu Glavnog projekta treba ostvariti:
· Analizom raspoložive geološke i inženjersko-geološke dokumentacije;
· Detaljnim inženjersko - geološkim kartiranjem terena za pojas duž buduće trase cjevovoda 1:1000-1:5000,
· Izvođenjem potrebnog obima istražnih radova (istražnih bušotina / raskopa);
· Detaljnim inženjersko-geološkim kartiranjem jezgra istražnih bušotina;
· Terenskim opitom dinamičke penetracije (DCP);
· Uzimanjem uzoraka tla za laboratorijska geomehanička ispitivanja tla i stijenskih masa;
· Laboratorijskim isptivanjima uzoraka tla i stijenskih masa;
· Seizmo-geološkom analizom na osnovu podataka ranijih istraživanja;
· Izradom Elaborata o izvršenim geotehničkim istraživanjima i geotehničkim uslovima rekonstrukcije i dogradnje kanalizacione mreže, za nivo Glavnog projekta.
Prije početka istražnih radova, obavezno je uraditi Projekat detaljnih geotehničkih istraživanja, za nivo Glavnog projekta, na osnovu kojeg se dobija odobrenje za izvođenje istražnih radova.
Izvršilac je dužan da Projekat uradi u skladu sa Zakonom o geološkim istraživanjima (“Sl. list RCG” br. 28/93; “Sl. list CG” br. 28/11) i Pravilnikom o izradi Projekata geoloških istraživanja (“Sl. list SRCG” br. 9/85,16/85 i 68/23). Izvršilac je dužan da Naručiocu preda ukoričenih 2 primjerka na crnogorskom jeziku, zatim 2 primjerka na engleskom jeziku, kao i digitalnu verziju i na našem i na engleskom jeziku.
Dobijeni rezultati istraživanja prezentiraće se u Elaboratu o detaljnim geotehničkim istraživanjima po sljedećim poglavljima:
· Uvod;
· Projektni zadatak (priložiti);
· Osvrt na ranija istraživanja i korišćene podloge;
· Obim i vrsta obavljenih istraživanja;
· Prikaz rezultata istraživanja;
· Geotehnički uslovi polaganja cjevovoda;
· Geotehnički uslovi za fundiranje objekata.
Ostali prilozi u skladu sa Zakonom o geološkim istraživanjima (“Sl. List RCG”, br. 28/93, 27/94,42/94,26/07 i “Sl. list CG” br. 73/10 i 28/11) i Pravilnikom o izradi projekta geoloških istraživanja (“Sl. list SRCG” br. 9/85,16/85 i 68/23).
Na osnovu svih rezultata istraživanja dati Zaključak u pogledu povoljnosti polaganja cjevovoda i izgradnje objekata duž projektovane trase.
Izvršilac treba da Projektantu dostavi preporuke u pogledu geotehničkih uslova rekonstrukcije i dogradnje kanalizacione mreže, odnosno pogodnosti terena za polaganje cjevovoda tj. izgradnju objekata.
Zadatak 4: Izrada Glavnog projekta
Obrađivač treba da izradi Glavni projekat kanalizacione mreže na osnovu svih važećih standarda i normativa za ovu vrstu dokumentacije i prema važećim uslovima i propisima za ovu vrstu objekata, u skladu sa zakonima i propisima Crne Gore i najbolje međunarodne prakse, a kako je već navedeno u tačkama 2.2. Zakonodavni okvir i 2.3 Postojeća projektna dokumentacija. 
Projektovanje treba da sadrži rezultate svih modela, kalkulacije, istraživanja, kao i da uključi specifikacije i crteže na nivou koji je uobičajeno potreban za glavni projekat. Tehnički propisi, standardi, tehnički normativi i norme kvaliteta u datoj oblasti, moraju biti u skladu sa MEST EN standardima i sa najboljom međunarodnom praksom.

Prilikom izrade Glavnog projekta obrađivač treba da se pridržava: 
· ovog Projektnog zadatka, 
· Odluke o određivanju lokacije sa elementima urbanističko-tehničkih uslova za izradu tehničke dokumentacije, 
· Hidrotehničkih uslova,
· postojeće tehničke dokumentacije i uvida u postojeće stanje na terenu, 
kao i drugih uslova u skladu sa zakonskom regulativom za ovu oblast.
Izgradnja kanalizacionog sistema treba da prati saobraćajnice, vodeći računa o postojećim instalacijama u trupu saobraćajnice. Predvidjeti da se nakon izvođenja radova, saobraćajnice u potpunosti saniraju u punom profilu.
Glavni projekat treba da uključi tehničku dokumentaciju predviđenu Pravilnikom o načinu izrade i sadržini tehničke dokumentacije za građenje objekta (Službeni list Crne Gore broj 44/18):
1. Tehnički izvještaj u okviru kojeg su sadržani:
· opšti podaci o projektu;
· osnove za projektovanje (podloge) sa prikazom postojećeg stanja sakupljanja, odvođenja i prečišćavanja otpadnih voda;
· analizu količina i kvaliteta otpadnih voda do kraja projektnog perioda;
· osnovne karakteristike odabranog varijantnog rješenja i faznosti izgradnje sistema;
· statički proračuni svih objekata;
· uslovi i saglasnosti;
· program dodatnih istražnih radova za potrebe glavnog projekta;
· zaključak;
2. Tehničke uslove građenja
3. Tehničke uslove opreme
4. Mjere zaštite na radu
5. Predmjer i predračun radova
6. Specifikaciju cjelokupne predviđene opreme
7. Izvještaj o topografskim (geodetskim) snimanjima
8. Geotehnički izvještaj
9. Elaborat o eksproprijaciji zemljišta
Uz Glavni projekat izrađuju se sledeći grafički prilozi:
1. Naslovni list Projekta 
2. Pregledna situacija kanalizacionog sistema područja projekta u adekvatnoj razmjeri;
3. Situacija kanalizacione mreže sa svim neophodnim elementima (cjevovodi, revizioni silazi, prelivi, pumpne stanice, retenzije, itd.) u adekvatnoj razmjeri;
4. Uzdužni profil svih cjevovoda sa nadmorskim visinama (kotama) terena, dna rova, dna kanala, prečnicima cijevi, padovima cijevi, stacionažom i situacijom u adekvatnoj razmjeri;
5. Osnove i presjeci svih objekata kanalizacionog sistema u razmjeri;
6. Normalni poprečni profil;
7. Karakteristični poprečni profili;
8. Građevinski nacrti okana, slivnika i ostalih građevinskih objekata na trasi;
9. Detalji ukrštanja kanalizacije sa ostalim infrastrukturnim trasama;
10. Tipska rješenja kanalizacionih priključaka;
11. Osnove i presjeci svih ostalih objekata kanalizacionog sistema.
Nakon završetka, Glavni projekat mora biti revidovan u skladu sa važećom zakonskom regulativom. Obezbjeđivanje revidenta Glavnog projekta je odgovornost Opštine Pljevlja. 
U skladu sa Idejnim rješenjem, a koje će biti dostavljeno na uvid Obrađivaču, dužine mreže za koje je potrebno da bude izrađena projektna dokumentacija se nalazi u tabeli 1. Dužine su podijeljene po kategorijama radova i po DUP-ovima i naseljima koja nisu obuhvaćena DUP-om.
Tabela 1: Dužine kanalizacione mreže po kategorijama i naseljima
	Ime DUP-a
	KATEGORIJA I
Dužina nove mreže fekalne kanalizacije 

(m')
	KATEGORIJA II
Dužina nove mreže atmosferske kanalizacije 
(m')
	KATEGORIJA III
Razdvajanje fekalne i atmosferske mreže 
(m')
	Geodezija (m')

	DUP Mali Logor
	35.00
	213.00
	/
	213.00

	DUP Ada
	/
	/
	195.00
	195.00

	DUP Patrijarha Varnave
	/
	/
	150.00
	150.00

	DUP Breznica
	150.00
	/
	/
	150.00

	DUP Centar II
	150.00
	/
	/
	150.00

	DUP Veliki logor
	402.00
	432.00
	480.00
	1,241.00

	DUP Dolovi I
	/
	/
	80.00
	80.00

	DUP Dolovi II
	/
	/
	1,539.00
	1,539.00

	DUP Balibegovo brdo i Kupusište
	4,500.00
	1,326.00
	962.00
	5,952.00

	DUP Bare I
	/
	1,843.00
	/
	1,843.00

	DUP Podlipa
	/
	539.00
	100.00
	539.00

	DUP Centar II
	/
	506.00
	/
	506.00

	DUP Stražica
	180.00
	/
	/
	180.00

	DUP Avdovina I
	/
	523.00
	489.00
	1,012.00

	DUP Stara ciglana
	392.00
	329.00
	/
	392.00

	DUP Varoš
	/
	/
	586.00
	1,286.00

	

	Naselja koja nisu obuhvaćena Detaljnim Urbanističkim Planom (DUP-om)

	Gornji Komini
	2,043.00
	2,107.00
	/
	2,107.00

	UKUPNE DUŽINE
	7,852.00 m'
	7,818.00 m'
	4,581.00 m'
	17,535.00 m'


[bookmark: _Toc190936932]Izvještaji, revizija i predaja projektne dokumentacije
Obrađivač je dužan da u roku od 14 dana od dana početka izrade Glavnog projekta, Naručiocu (Opština Pljevlja) dostavi Uvodni izvještaj na saglasnost (poglavlje 3) u skladu sa ovim Projektnim zadatkom.
Projektant će prisustvovati redovnim mjesečnim sastancima o napretku projekta, gdje će informisati korisnike projekta o napretku izrade Glavnog projekta. 
Revizija Glavnog projekta će biti rađena tokom izrade Glavnog projekta. Projektant će dostavljati dijelove projekta na pregled Revidentu u digitalnoj formi.
Tokom rada na dokumentaciji, Projektant je u obavezi da ostvari kvalitetnu saradnju sa Revidentom i da vrši korekcije do potpunog usklađivanja sa njegovim zahtjevima, u roku koji ne može biti duži od 15 dana.
Izvršilac je dužan da Naručiocu preda ukoričenih 2 primjerka Glavnog projekta na crnogorskom jeziku, a 1 primjerak na engleskom jeziku, kao i digitalnu verziju i na našem i na engleskom jeziku, sa po primjerkom sa i bez cijena.
[bookmark: _Toc190936933]Jezik projekta i predaja
Sva korespondencija i izvještaji, Glavni projekat i sl., treba da su pripremljeni na crnogorskom jeziku. Glavni projekat, koji obuhvata tehnički izvještaj, predmjer radova, predračun radova i tehničke uslove izvođenja radova, a koji će biti pripremljeni na osnovu ovog projektnog zadatka, biće na crnogorskom jeziku. Crteži će biti pripremljeni dvojezično – crnogorski sa prevodom na engleski zbog izrade tenderskog dokumenta koji će sadržati i crteže.
Nakon odobrenja Glavnog projekta od strane Revidenta, Glavni projekat će biti preveden na engleski.
[bookmark: _Toc137558783][bookmark: _Toc190936934]Vremenski rokovi 
Period izrade Glavnog projekta je 6 mjeseci od datuma početka izrade. Tvrdo koričene Glavne projekte, Projektant će dostaviti mjesec dana poslije finalnog odobrenja Revidenta.
[bookmark: _Toc190936935]Koordinacija projekta
Opština Pljevlja, DOO Vodovod Pljevlja, „Project-Consulting” d.o.o. Podgorica (PROCON) i Jedinica za implementaciju projekta će vršiti koordinaciju aktivnosti vezanih za izradu Glavnog projekta, te će njihovi ovlašćeni predstavnici (koordinatori projekta) biti zaduženi za saradnju sa Obrađivačem i Revidentom, tokom izrade predmetnih dokumenata.
[bookmark: _GoBack]Opština Pljevlja, DOO Vodovod Pljevlja će dati na uvid Obrađivaču svu dokumentaciju koju posjeduju. Obaveza Obrađivača je da provjeri kvalitet i adekvatnost ovih informacija.
Saradnja sa relevantnim nadležnim organima obavlja se podsredstvom Opštine Pljevlja i Jedinice za implementaciju projekta.
Na kraju svog angažovanja, Obrađivač će imenovati kontakt osobu iz svog tima koja će biti dostupna za konsultacije, vezano za dalje aktivnosti Naručioca na realizaciji ovih projekata. 
